Title: Zúčtovanie sucha
Author: TEST
Last saved by: agenda0
Company: MP SR

Príloha č. 11

Dodatok č. 2
k    S m e r n i c i     o     m e t o d i k e
vyčíslenia dopadov vzniknutých v dôsledku mimoriadnych klimatických 
podmienok v roku 2000
(Číslo: 6156/2000-320)

Dodatok k Smernici o metodike vyčíslenia dopadov vzniknutých v dôsledku mimoriadnych klimatických podmienok v roku 2000 je vypracovaný na základe bodu 6) tretieho odseku tejto Smernice, podľa ktorého sa skutočný výpadok produkcie ocení aktuálnymi cenami.

	Pri skutočnom vyčíslení škôd sa postupuje v zmysle Smernice..., tak ako bola vyčíslená predbežná škoda a jej prípadné krátenie. Znamená to, že každý poberateľ dotácie vyplní opäť tabuľku č.1 zo Smernice... s definitívnymi údajmi po riadok 11 a riadok 26, pričom na riadku 7 uvedie priemerné ceny spracované VÚEPP – ATIS za Slovensko v 44. týždni roku 2000, ktoré sú základňou pre výpočet skutočných škôd v roku 2000 a tvoria prílohu č.1 tohto dodatku č.2.

	Na základe tohto výpočtu vyplní podnikateľ prílohu k žiadosti a tak vyčísli výšku možnej dotácie.

	Každý podnikateľ je povinný zúčtovať poskytnutú dotáciu na základe uzatvorených zmlúv podľa jednotlivých paragrafov výnosu tak, ako mu bola poskytnutá.

	Všetky dotácie, ktoré podnikateľ dostal podľa výnosu č.2361/2/2000-100, nesmú presahovať výšku skutočne vyčíslených škôd vo výške 60%, resp. upravené krátením, ktoré sú na prílohe k žiadosti, stĺpec 7 (príloha je súčasťou Smernice...).

Zúčtovanie § 32 b)

Pri zúčtovaní dotácie podľa § 32 b) musí podnikateľ predložiť zaplatené faktúry alebo splátkový kalendár potvrdený dodávateľom za osivá, sadivá, priemyselné hnojivá, chemické ochranné prostriedky, naftu alebo služby potrebné na založenie úrody pre rok 2001 podľa jednotlivých plodín,. Celkové náklady na hektár nesmú presahovať celkový normatív, ktorý je uvedený v prílohe č.2. Dotácia môže byť do výšky 50% z takto vyčíslených nákladov. 

Ak bol preddavok vyšší ako  50 % zo skutočne vyčíslených nákladov, podnikateľ je povinný do 27. novembra 2000 túto čiastku vrátiť na účet, z  ktorého mu  bola dotácia  poskytnutá, t.j. na účet číslo 852-526002 s variabilným symbolom 1111. Zoznam podnikateľov ktorí vracajú dotáciu a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

Zúčtovanie § 32 c)

	Podnikateľ predloží doklady na zúčtovanie § 32 c) zvlášť za vinohrady, ovocné sady, plantáže drobného ovocia, ktoré boli založené od jari 1999 do jari roku 2000, pričom škody sa vyčíslia podľa skutočných nákladov na vyschnuté sadenice. Rozdiel oproti preddavku musí podnikateľ vrátiť na účet, z  ktorého mu  bola dotácia  poskytnutá, t.j. na účet číslo 852-526002 s variabilným symbolom 2222. Zoznam podnikateľov ktorí vracajú dotáciu a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

	Preddavok na úhradu prepravy objemových a jadrových krmív, nusí podnikateľ vydokladovať výškou skutočných nákladov na prepravu nakupovaných krmív, pričom musí predložiť doklad aj o tom, že stavy kráv a jalovíc vo veku nad jeden rok, stavy bahníc, prasníc a sliepok k 1. novembru 2000 nepoklesli o viac ako 5 % oproti stavu k 30. júnu 2000. Skutočná dotácia môže činiť maximálne  40% skutočných nákladov, pričom musí byť splnená  aj požiadavka výšky stavov zvierat. Rozdiel oproti preddavku musí podnikateľ vrátiť na účet, z  ktorého mu  bola dotácia  poskytnutá, t.j. na účet číslo 852-526002 s variabilným symbolom 2222. Zoznam podnikateľov ktorí vracajú dotáciu a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

Zúčtovanie § 32 d)

Paragraf 32 d) ods.1 sa zúčtuje zvlášť s účtom z  ktorého bol preddavok poskytnutý, t.j. na účet číslo 908-526002 s variabilným symbolom 3333 na základe faktúr. Zoznam podnikateľov, ktorí vracajú dotácie a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

	Paragraf 32 d) ods.4 sa zúčtuje zvlášť s účtom z  ktorého bol preddavok poskytnutý, t.j. na účet číslo 852-526002 s variabilným symbolom 2222 na základe faktúr. Zoznam podnikateľov, ktorí vracajú dotácie a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

Celkové zúčtovanie

V prípade, ak preddavky za jednotlivé tituly nie je potrebné vrátiť, teda neboli vyššie ako skutočný prepočet, ale súčet týchto preddavkov je vyšší ako skutočne vyčíslené škody vo výške 60%, resp. upravené krátením, podnikateľ vráti presahujúcu čiastku z paragrafu, ktorý si zvolí, a to na účet, z  ktorého mu  bol tento preddavok  poskytnutý, t.j. na účet číslo 852-526002 s variabilným symbolom 1111, alebo 2222 alebo 908-526002 s variabilným symbolom 3333. Zoznam podnikateľov, ktorí vracajú dotáciu a vrátené čiastky oznámi príslušný RO MP SR na odbor rozpočtu a podpornej politiky do 30. novembra 2000. 

V prípadoch, ak preddavok bol poskytnutý nižší, ako je možné čerpanie skutočných dotácií, RO MP SR môže dodatkom k zmluve upraviť výšku dotácie, ak má za región nevyčerpaný limit zdrojov a predloží na odbor rozpočtu a podpornej politiky platobný príkaz a zoznam tak, ako v prípadoch čerpania preddavkov.

Ak podnikateľ nežiadal o dotáciu, alebo pri predbežnom vyčíslení škôd bol pod hranicou 20% celkových škôd, a pri skutočnom vyčíslení má škody nad 20%, môže po splnení všetkých podmienok požiadať o dotáciu. RO MP SR v prípade, že už má vyčerpaný limit predloží zoznam týchto podnikateľov s navrhovanou dotáciou na odbor rozpočtu a podpornej politiky do 30. novembra 2000, ktorý podľa zbilancovania vratiek  môže potvrdiť a zvýšiť limit pre týchto žiadateľov.

	Minister
 	Pavel  K o n c o š  v.r.

Bratislava, 8.11.2000